ZAGREBAČKA banka povlači se s Facebooka. Objavili su tako na svom Facebooku. To rade, kako su napisali, zbog unapređenja svojih komunikacijskih kanala.

"Dragi followeri, želimo vas obavijestiti kako nastavljamo raditi na unapređenju vlastitih kanala kako bismo u budućnosti s vama imali još kvalitetniju komunikaciju.

Zbog predanosti ovom cilju, UniCredit je najavio potpuno povlačenje s Facebooka, Messengera i Instagrama od 1. lipnja.

Tako i Zagrebačka banka više neće biti prisutna na Facebooku i Messengeru", stoji u objavi Zagrebačke banke.

Tekst se nastavlja ispod oglasa

Twitter u svojoj objavi ne spominju pa se pretpostavlja da na toj društvenoj mreži ostaju.